IVL วอลุ่มแน่น-บวกแรง 8% รับผลดีศก.จีนฟื้น หนุนดีมานด์ปิโตรเคมีพุ่ง-แนะซื้อเป้า 35 บ.
IVL วอลุ่มแน่น-บวกแรง 8% รับผลดีศก.จีนฟื้น หนุนดีมานด์ปิโตรเคมีพุ่ง-แนะซื้อเป้า 35 บ.
3 ธ.ค. 2563

ผู้สื่อข่าวรายงานว่า บริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.54 น. อยู่ที่ระดับ 34.50 บาท บวก 2.50 บาท หรือ 7.81% ด้วยมูลค่าซื้อขาย 1.81 พันล้านบาท ราคาหุ้นพุ่งแรงในรอบ 11 เดือน โดยเทียบตั้งแต่หุ้นยืนที่ระดับ 36.50 บาท เมื่อวันที่ 3 ม.ค.63

บล.กรุงศรี ระบุในบทวิเคราะห์ว่า บริษัท อินโดรามา เวนเจอร์ส จำกัด (มหาชน) หรือ IVL ( ซื้อ /เป้า 35) ได้ Sentiment บวกเศรษฐกิจจีนฟื้น โดยเฉพาะดัชนี PMI ภาคการผลิตเพิ่มขึ้นทำสถิติสูงสุดในรอบ 10 ปี คาดหนุนดีมานด์ปิโตรฯเคมี เพิ่มขึ้นเนื่องจากจีนเป็นผู้ใช้ปิโตรฯเคมีรายใหญ่ของโลก
 
บล.แลนด์ แอนด์ เฮ้าส์  ระบุว่า IVL | ซื้อเก็งกำไร | แนวต้าน=34.25 แนวรับ=26.- ตัดขาดทุน=21.9
PTA+PET spread เริ่มมีสัญญาณฟื้นตัว คาดดีต่อเนื่อง หลังกำไรไตรมาส 3/2563 ฟื้นตัวทั้งเทียบไตรมาสก่อนหน้า และ เทียบช่วงเดียวกันของปีก่อน
มีกระแสเงินสดเหลือจ่ายปันผลมากขึ้น เพราะไม่มีโครงการที่จะทำ M&amp;A อย่างช่วงหลายปีที่ผ่านมา และมูลค่ายุติธรรม=30บ. (GGM: FV/BV=1.3x 64F BV=23.5บ. อิง ROE=9%, COE=8%, LTG=4%)